**SERIAL KILLER**

Karakterark

**Den første dag på politiskolen kommer James ind med fedtet hår, læderjakke og godt skjult bag solbrillerne. Han slynger sig i et hjørne og ignorerer generelt alle omkring sig. Et par af de kvindelige aspiranter kan ikke lade være med at se på ham, for selvom han ikke er et kønt menneske er han svær at kigge væk fra. Så snart inspektøren stiller det første spørgsmål er James også i flæsket af ham…
”Hvordan håndterer man en mand med en pistol?”
”Det er sgu’ bare et spørgsmål om at have et bedre våben. Ikke lade dem slippe af sted med noget. Skyd først og stil spørgsmål senere”
Inspektøren smiler skævt og noterer med lettere bekymring James’ navn på sin notesblok.**

**Navn:** James (Jim) Smith

**Alder:** 26

**Nøgleord:** Den slemme dreng, impulsiv, aggressiv, ensom/loner, konfliktsøgende, modig.

**Status + bolig:** Single. Du bor i en lillebitte lejlighed du lejede da du flyttede til byen for at gå på politiskolen. Det er ikke ideelt, men du er egentlig ligeglad i øjeblikket, fordi nu er du bare fokuseret på at din karriere i politiet skal gå godt.

**Familie:** Din familie bor ikke i lokalområdet. Du taler sjældent i telefon med dine forældre og taler faktisk aldrig med din bror Michael, 32.

**Baggrund:** Du har hele tiden været det rådne æg i din familie. Fra du var lille har du altid fået de dårlige karakterer, hængt ud med de forkerte venner, pjækket fra skolen, kommet for sent hjem om aftenen og generelt været en plage for dine forældre. Du husker især dine forældres opgivende blikke, da du for 5 gang i træk kommer ind med naboens døde kat. At du er blevet opgivet, er i hvert fald hvad de altid har fortalt dig og efterhånden er du begyndt at tro på det.
Din ældre bror, Michael, er din modsætning og har altid gjort alt det rigtige. Han er 32 og allerede en succesfuld advokat med 3 børn og en smuk og dygtig kone. Du kan ikke klare at det går så godt for ham og du flyttede hjemmefra allerede som 17-årige fordi du var træt af de konstante bearbejdelser og skyldfølelse fra familien.
Herefter tilbragte du nogle år i et meget hårdt miljø, hvor du blev involveret i både stoffer og vold. Først sidste år besluttede du at begynde at ændre dit liv. Det hele var ved at blive noget rod og selvom det var svært at slippe væk fra miljøet er det lykkedes dig til et vist punkt. Du er rimelig sikker på at nogle af dine gamle venner stadig er bitre på dig over at du er skredet, men du håber du aldrig får dem at se igen.
Siden du startede på politiskolen har du prøvet at holde styr på dit liv, men det kan nogen gange godt være svært. Der har været enkelte weekender, hvor du har været i byen og har taget en lille bane kokain, men du er selv sikker på at du kan styre det. Hvis det ikke også var på grund af de voldsomme drømme du har, ville det hele være fint, men disse dage vågner du nogen gange om natten badet i sved fra drømmer om at du løber væk fra noget frygteligt og sortklædt. På det sidste har disse drømme blevet mere og mere virkelighedstro, og linjerne mellem drømme og virkelighed er udviskede. Sidste nat blev du indhentet af den sortklædte skygge, og i en hektisk kamp for du hevet masken af den sortklædte person.. Du vågner med et jag til de hurtigt falmende billeder af din brors ansigt. Dette vil du dog aldrig indrømme. Det er vigtigt at holde den hårde facade ud til.

**Forhold: Patrick Mitchell**: Lige siden skolen startede har du være irriteret på Patcik og hans konstante skørtejageri! Han kan tydeligvis ikke fordrage dig og du synes han er ynkelig. **Daniel Saxstten:** Hvad har denne fyr gang i? Han fedter konstant for chefen og du kan ikke fordrage ham! Hvis han kommer i vejen for dig er du ikke bange for at skubbe lidt til ham.

**Jim Axford:** Du ved du har set denne person før et eller andet sted før, men du kan ikke huske hvor. Du er lidt nervøs for at konfrontere Jim om dette.

**Robin Neal:** Dig og Robin har kunnet godt sammen lige fra starten af politiskolen. Han er en god fyr, selvom det er meget vigtigt for Robin at alt bliver gjort ordenligt, men det er vel også ok. Du har EN gang set Robin pludselig ændre sig til at være ganske anderledes – aggressiv, sjusket, vred. Det er dog heldigvis kun sket en gang, så du har ikke talt med ham om det.

 **Melanie Morrison**: Hende her er sku sød. Du taler rigtig godt med hende og i har nogle af de samme interesser. Hun er vis nok en ivrig jæger og våbenentusiast. Hun har vis dig hendes jagthytte.. et skræmmende og lidt fascinerende syn.. Alle væge var fyldt af udstoppede dyr, selv katte.